**Ι) Σύνταξη αναπηρίας από κοινή νόσο**

***Προϋποθέσεις :***

**α.**Ποσοστό αναπηρίας τουλάχιστον 50%.

Εάν η αναπηρία **προϋπήρχε**της υπαγωγής στην ασφάλιση (προϋπάρχουσα αναπηρία) απαιτείται να υφίσταται μετά την ασφάλιση επιδείνωση ή νέα πάθηση σε ποσοστό 40% της κατά περίπτωση αναπηρίας, με ελάχιστο  ποσοστό επιδείνωσης ή νέας πάθησης τουλάχιστον 20%.

**β.**Διακοπή της ασφαλιστέας απασχόλησης.

**γ.**Ελάχιστος χρόνος ασφάλισης i) 15 έτη (ή 4.500 ημέρες) ή ii) 5 έτη (ή 1.500 ημέρες) εκ των οποίων τουλάχιστον 2 έτη (ή 600 ημέρες) εντός της 5ετίας πριν την ημερομηνία ή το έτος έναρξης της αναπηρίας ή iii) 1 έτος (ή 300 ημέρες) χωρίς να έχει συμπληρωθεί το 21ο έτος ηλικίας, οι οποίες 300 ημέρες αυξάνονται προοδευτικά σε 1.500 με την προσθήκη 120 ημερών για κάθε έτος ηλικίας πέραν του21ουμέχρι τη συμπλήρωση του 31ου,

**ΙΙ) Αναπηρία από εργατικό ατύχημα ή επαγγελματική ασθένεια:**

**Προϋποθέσεις :**

**α.**Ποσοστό αναπηρίας τουλάχιστον 50%.

**β.**Διακοπή της ασφαλιστέας εργασίας.

**γ.**Ελάχιστος χρόνος ασφάλισης μια ημέρα.

Κατώτατο ποσό σύνταξης : 2πλασιο της εθνικής σύνταξης για 20 έτη ασφάλισης.

**ΙΙΙ) Αναπηρία από ατύχημα εκτός εργασίας**

**Προϋποθέσεις :**

**α.**Ποσοστό αναπηρίας τουλάχιστον 50%.

**β.**Διακοπή της ασφαλιστέας εργασίας.

**γ.**Το ½ του χρόνου ασφάλισης από αυτόν που απαιτείται για τη σύνταξη λόγω αναπηρίας από κοινή νόσο.

**Σύνταξη ανικανότητας ασφαλισμένων δημοσίου (**[**π.δ.169/2007**](https://ypergasias.gov.gr/wp-content/uploads/2021/03/%CE%A0.%CE%94.-169-2007_%CE%A6%CE%95%CE%9A-%CE%91-210.pdf)**)**

**Προκειμένου** **για όσους καλύπτονται από τον ΚΠΣΣ απαιτείται απόλυση για σωματική ή διανοητική ανικανότητα η οποία δεν οφείλεται στην Υπηρεσία**και να έχει συμπληρωθεί πενταετής τουλάχιστον πραγματική συντάξιμη υπηρεσία.

**Σύνταξη γήρατος λόγω ειδικών παθήσεων Ιδιωτικού και Δημόσιου Τομέα**

(αρ.1 [ν.612/1977](https://ypergasias.gov.gr/wp-content/uploads/2024/07/FEK_1977-06-14_A-164_%CE%9D-612-%CE%A3%CF%8D%CE%BD%CF%84%CE%B1%CE%BE%CE%B7-%CE%B3%CE%AE%CF%81%CE%B1%CF%84%CE%BF%CF%82-%CE%BB%CF%8C%CE%B3%CF%89-%CE%B5%CE%B9%CE%B4%CE%B9%CE%BA%CF%8E%CE%BD-%CF%80%CE%B1%CE%B8%CE%AE%CF%83%CE%B5%CF%89%CE%BD.pdf) και διατάξεις που παραπέμπουν σε αυτόν, εδάφιο τρίτο περ.α΄παρ.1 άρθ. 1 και 26 του [π.δ.169/2007](https://ypergasias.gov.gr/wp-content/uploads/2021/03/%CE%A0.%CE%94.-169-2007_%CE%A6%CE%95%CE%9A-%CE%91-210.pdf)) με τη συμπλήρωση 15 ετών ή 4.050 ημερών ( επί μισθωτών ιδιωτικού τομέα ) . Ποσό κύριας σύνταξης που αντιστοιχεί σε 35 έτη ή 10.500 ημέρες ασφάλισης.

**Σύνταξη γήρατος γονέων , αδελφών και συζύγων αναπήρων ιδιωτικού τομέα (άρθρο 37**[**ν.3996/2011**](https://ypergasias.gov.gr/wp-content/uploads/2021/03/%CE%BD.-3996-2011-%CE%A6%CE%95%CE%9A-%CE%91-170.pdf)**)**

εφόσον πληρούν τις ειδικότερες προϋποθέσεις του νόμου.

**Σύνταξης γήρατος γονέων αναπήρων του δημοσίου τομέα (**[**π.δ.169/2007**](https://ypergasias.gov.gr/wp-content/uploads/2021/03/%CE%A0.%CE%94.-169-2007_%CE%A6%CE%95%CE%9A-%CE%91-210.pdf)**όπως ισχύει)**

Η αναπηρία κρίνεται από τις αρμόδιες υγειονομικές επιτροπές ( ΚΕΠΑ ή ΑΣΥΕ για όσους καλύπτονται από το π.δ. 169/2007). Στις περιπτώσεις που αρμόδια επιτροπή είναι το ΚΕΠΑ απαιτείται αίτηση πιστοποίησης αναπηρίας στην Εθνική Πύλη Αναπηρίας. Αίτηση στον ΕΦΚΑ εντός 4 μηνών από την ημερομηνία έκδοσης της απόφασης πιστοποίησης από το ΚΕΠΑ για την αποφυγή απώλειας ποσών συντάξεων.

**Απασχόληση συνταξιούχων αναπηρίας (αρ.114 του**[**ν.5078/2023**](https://ypergasias.gov.gr/wp-content/uploads/2024/07/FEK_2023-12-23_A-211_%CE%9D-5078-%CE%91%CE%BD%CE%B1%CE%BC%CF%8C%CF%81%CF%86%CF%89%CF%83%CE%B7-%CE%95%CF%80%CE%B1%CE%B3%CE%B3%CE%B5%CE%BB%CE%BC%CE%B1%CF%84%CE%B9%CE%BA%CE%AE%CF%82-%CE%91%CF%83%CF%86%CE%AC%CE%BB%CE%B9%CF%83%CE%B7%CF%82-%CE%BA%CE%BB%CF%80.pdf)**).**

Μετά την χορήγηση της σύνταξης λόγω αναπηρίας, οι συνταξιούχοι λόγω αναπηρίας (από κοινή νόσο, εργατικό ατύχημα ή επαγγελματική νόσο, ατύχημα εκτός εργασίας) μπορούν να απασχοληθούν χωρίς περικοπή της αναπηρικής σύνταξης.

Επίσης εξαιρούνται από την καταβολή υπέρ e-ΕΦΚΑ του επιπλέον πόρου.